Asociația de Dezvoltare Intercomunitară pt. Servicii în Sectorul de Apă și Apă Uzată din județul Satu Mare

PROIECT DE HOTĂRÂRE

 privind propunerea introducerii unei acțiuni în justiție împotriva membrilor Consiliului de Administrație al societății  Apaserv Satu Mare  S.A. responsabili de producerea/nerecuperarea prejudiciilor aduse societății stabilite prin Dispozițiile obligatorii ale ANAF nr. IEF 648/24.05.2017, respectiv nr. IEF 1160/21.09.2018

  Adunarea Generală a Asociaţilor, 

  având în vedere:

-Adresa Președintelui Consiliului de Administrație al societății APASERV Satu Mare S.A nr. 17432/20.09.2019, cu anexele aferente, completată prin adresa nr.19642/23.10.2019,
- Prevederile art.8 alin 6,  ale art. 18 lit. i și ale art. 23 alin. 20 din Actul constitutiv al societății APASERV Satu Mare S.A,

- Prevederile art. 155 și 155^1 din Legea societăților nr. 31/1990, republicată, cu modificările și completările ulterioare,

  luând în considerare: 

· Prevederile art. 28 alin. (2^1) din Legea serviciilor comunitare de utilități publice nr. 51/2006, republicată, cu modificările și completările ulterioare, coroborat cu prevederile art. 22 din Legea serviciului de alimentare cu apă şi de canalizare nr. 241/2006, republicată, cu modificările și completările ulterioare,

        țînând cont de prevederile art. 17, alin. (2) lit. a) Operatorul , punctul 4 lit. c) din Statutul  Asociației, respectiv:

 „c) propune introducerea unei acțiuni în justiție împotiva membrilor consiliului de administrație al Operatorului pentru prejudiciile aduse acestuia;”

    în temeiul art.16 alin. (4)  coroborat cu prevederile art. 20, alin. (4)  din Statutul Asociaţiei,

HOTĂRĂŞTE:
Art.1 Se aprobă propunerea introducerii unei acțiuni în justiție împotriva membrilor Consiliului de Administrație al societății Apaserv Satu Mare S.A. responsabili de producerea/nerecuperarea  prejudiciilor aduse societății stabilite prin Dispozițiile obligatorii ale ANAF nr. IEF 648/24.05.2017, respectiv nr. IEF 1160/21.09.2018
Art.2 Cu ducerea la îndeplinire  a prezentei hotărâri se încredinţează Consiliul de Administrație al societății APASERV Satu Mare S.A. 

Art.3 Prezenta hotărâre se comunică cu Consiliul de Administrație al Societății Apaserv Satu Mare SA și cu  membrii Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, pentru îndeplinirea procedurii prevăzută la art. 21, alin. 2, din Statutul Asociaţiei,

PREŞEDINTE,                                                                    SECRETAR,
                          Pataki Csaba  

